《题吴微仲常斋》
宋代·李吕

人心非无常，自为外物禁。
喜怒烈火炽，宠辱铦锋森。
从兹失本然，至理而浮沉。
达人解其会，魔军讵能侵。
盘石可转移，明月犹晴阴。
卓然有所立，此道古与今。
颜渊无终食，隈子不动心。
充君名斋志，前修端可寻。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。